Z m l u v a
o poskytovaní knižnično-informačných služieb nevidiacim, slabozrakým 
a inak zdravotne postihnutým používateľom

Zmluvné strany:

Názov organizácie: 	Slovenská knižnica pre nevidiacich Mateja Hrebendu
Sídlo:			Štúrova 36, 054 65  Levoča
V zastúpení:		Ing. František Hasaj, riaditeľ 
(ďalej len SKN)

a

Názov organizácie: 	 
Sídlo: 			 
V zastúpení:		
(ďalej len Knižnica)

uzatvárajú túto Zmluvu o poskytovaní knižnično-informačných služieb nevidiacim, slabozrakým a inak zdravotne postihnutým používateľom.

I.
Predmet a účel zmluvy

1.	Predmetom tejto zmluvy je poskytovanie knižnično-informačných služieb (ďalej len KIS) nevidiacim, slabozrakým a inak zdravotne postihnutým používateľom v rozsahu odôvodnenom ich zdravotným postihnutím, žijúcim v okruhu pôsobnosti Knižnice.
2.	Účelom zmluvy je rozšírenie KIS zdravotne postihnutým (ďalej len ZP) používateľom Knižnice za účelom uspokojovania kultúrnych, informačných a vzdelávacích potrieb.

II.
Zmluvné záväzky

SKN sa zaväzuje:
1.	Zveriť Knižnici časť knižničného fondu zvukových dokumentov (ďalej len KF ZD) za účelom poskytovania prezenčných a absenčných výpožičiek. Poverený zamestnanec SKN spolupracuje s Knižnicou v oblasti metodiky a doplňovania knižničného fondu.
2.	Zabezpečiť pravidelné dopĺňanie a obnovu KF ZD. 
3.	Vykonávať opravu poškodených zvukových dokumentov. 
4.	Poskytovať aj ďalšie informačné materiály (bibliografické informácie k jednotlivým putovným súborom, katalógy a pod.).

Knižnica sa zaväzuje:
1.	Zabezpečiť vhodné priestory pre KF ZD, primeraný jeho veľkosti a rozsahu poskytovaných KIS.
2.	Kontrolovať zvukové dokumenty a v prípade poškodenia ich zasielať na opravu SKN.
3.	Predkladať SKN ročný výkaz o činnosti v oblasti poskytovania KIS ZP používateľom.
4.	Vracať putovné súbory zvukových dokumentov v pôvodných obaloch.
5.	Uverejniť na úvodnej webovej stránke Knižnice informácie o poskytovaní KIS ZP používateľom a logo SKN s prelinkovaním na webovú stránku www.skn.sk .
6.	Informovať používateľov Knižnice o možnostiach využívania KF SKN prostredníctvom zásielkových služieb SKN.
7.	Zakomponovať do knižničného a výpožičného poriadku Knižnice podmienky poskytovania KIS ZP používateľom. 
8.	Spolupracovať so základnými organizáciami Únie nevidiacich a slabozrakých Slovenska ako aj s ďalšími špeciálnymi inštitúciami zaoberajúcimi sa problematikou zdravotne postihnutých. V spolupráci s nimi mapovať požiadavky a pripomienky používateľov.

III.
Zásady poskytovania výpožičných služieb

1.	Knižnica požičiava dokumenty len registrovanému používateľovi.
2.	Používateľom sa môže stať každý nevidiaci, slabozraký a inak zdravotne postihnutý občan v rozsahu odôvodnenom jeho zdravotným postihnutím po predložení platného občianskeho preukazu a fotokópie jedného z nasledujúcich dokladov:
-	preukaz ŤZP, ŤZP/S,
-	členský preukaz občianskeho združenia nevidiacich a slabozrakých,
-	odporúčajúce stanovisko lekára k využívaniu služieb knižnice (u inak zdravotne postihnutých je tento doklad povinný). 
3.	Používateľ je povinný vrátiť dokument v takom stave, v akom ho prevzal a všetky prípadné nedostatky ihneď ohlásiť. Ak to neurobí, nesie zodpovednosť za všetky neskôr zistené nedostatky a je povinný uhradiť náklady spojené s opravou dokumentu.

IV.
Platnosť a účinnosť zmluvy

1.	Táto zmluva sa uzatvára na dobu neurčitú.
2.	Platnosť zmluvy končí: dohodou,
                                           výpoveďou.
3.	Vypovedať túto zmluvu môže ktorákoľvek zo zmluvných strán bez uvedenia dôvodu.
4.	Výpovedná lehota je trojmesačná a začína plynúť prvým dňom mesiaca nasledujúcim po doručení výpovede.

V.
Záverečné ustanovenia

1.	Táto zmluva nadobúda platnosť dňom jej podpísania zmluvnými stranami a účinnosť nasledujúcim dňom po jej zverejnení v Centrálnom registri zmlúv Úradu vlády SR.
2.	Meniť alebo dopĺňať túto zmluvu možno len vo forme písomných číslovaných dodatkov po vzájomnej dohode zmluvných strán. Dodatky musia byť pripojené k zmluve a sú jej neoddeliteľnou súčasťou.
3.	Táto zmluva sa vyhotovuje v troch rovnopisoch, z ktorých dva rovnopisy dostane SKN a jeden Knižnica.
4.	Zmluvné strany vyhlasujú, že sú plne spôsobilé na právne úkony, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazaný, že si zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú vlastnoručné podpisy. 

VI.
Zrušovacie ustanovenie

1.	Zrušuje sa Dohoda o poskytovaní knižničných služieb nevidiacim a slabozrakým používateľom zo dňa ..................

V Levoči ...........................                                     

..................................................		..................................................
                           za SKN 				                 za Knižnicu